Red Bull arena (Leipcigas)

„Red Bull“ arena (1956–2010 m. Centrinis stadionas, vok. Zentralstadion) – futbolo stadionas Leipcige (Vokietija), į šiaurės vakarus nuo miesto centro. Savo namų rungtynes žaidžia RB Leipzig futbolo klubas, stadione telpa 44 345 žiūrovai. Kadangi naujasis stadionas yra pastatytas viduje senojo, tai į stadioną galima patekti tiltais, kurie nutiesti per senąjį stadioną. Stadione yra koncertavę Tina Turner, Paul McCartney, „Genesis“, Bon Jovi, „Depeche Mode“, „AC/DC“, „Coldplay“, Bruce Springsteen, „Rammstein“, Robbie Williams ir kiti atlikėjai. Istorija Sporto renginiai būsimojo stadiono vietoje vyko jau nuo 1867 m. Pirmasis Leipcigo centrinis stadionas atidarytas 1956 m. rugpjūčio 4 d. po 15 mėnesių trukusių statybų. Tuo metu tai buvo didžiausias Vokietijos stadionas, galintis talpinti 100 000 žiūrovų. Bėgant metams stadiono išlaikymas miestui tapo per brangus ir 1997 m. buvo nuspręsta pastatyti naują stadioną, skirtą tik futbolui. Naujojo stadiono statybos vyko nuo 2000 m. gruodžio iki 2004 m. kovo, jis oficialiai atidarytas 2004 m. lapkričio 17 d. Šiame stadione buvo sužaistos penkios 2006 m. pasaulio futbolo čempionato rungtynės. Iki 2010 m. birželio 30 d. vadintas centriniu miesto stadionu. Rungtynės Šaltiniai